kardosdrur/scandi-wiki huggingface dataset:
Tesla Model Y

Tesla Model Y er en elbil crossover (CUV) produceret af Tesla, Inc. Den blev præsenteret i marts 2019 med levering til det amerikanske marked i marts 2020 og de europæiske og asiatiske markeder i 2021. Det er Teslas anden model til massemarkedet sammen med Model 3, som den deler mange komponenter med. Model Y fås på det amerikanske marked med en tredje sæderække som ekstraudstyr, hvilket giver plads til syv personer.

Model Y fås som Standard Range, Long Range og Performance. De sidste to med Dual Motor og firehjulstræk. Standard Range kom i produktion i 2021. Ifølge Elon Musk er Model Y en billigere og mere kompakt udgave af storesøsteren Model X men nært beslægtet med Model 3. Efter prisnedsættelser i januar 2023 koster Model Y fra 375.000 kr. i Danmark.

Baggrund 
I 2013 ansøger Tesla Motors om varemærket "Model Y".

I 2015 nævner Elon Musk for første gang "en Model 3-beslægtet Model Y med mågevingedøre".

I juni 2017 løftes sløret for omridset af Model Y på den årlige generalforsamling hos Tesla.

I juni 2018 afslører Musk et nyt omrids af Model Y. Det oplyses, at Model Y vil blive lanceret i marts 2019. I oktober 2018 meddeler Musk, at han har godkendt det endelige design af bilen.

Den 3. marts 2019 tweeter Musk en række specifikationer for bilen og dato for lanceringen. Musk oplyser blandt andet, at Model Y vil få almindelige døre og ikke mågevingedøre som Model X.

Den 14. marts 2019 lanceres Model Y på et event hos Teslas designstudie i Hawthorne i Californien.

Specifikationer

Kilder

Eksterne henvisninger 

 Model Y på Teslas hjemmeside
 Model Y Long Range på EV-database

Tesla Motors
Y
Elbiler
Biler fra 2020'erne
Den Uendelige Bro

[
{	
  "type": "ExternalData",
  "service": "geoshape",
  "ids": "Q63490187",
  "properties": {
    "title": "Den Uendelige Bro"
  }
}
]

Den Uendelige Bro er en cirkelrund badebro og kunstværk, som strækker sig ud i Aarhus Bugten fra Ballehage strand nedenfor Varna Palæet et par kilometer syd for Aarhus centrum. 

Broen, der er designet af arkitekt Niels Povlsgaard og Johan Gjøde, blev oprindeligt opstillet i forbindelse ARoS-udstillingen Sculpture By The Sea 2015, hvor den opnåede stor popularitet. Det var fra starten meningen, at Den Uendelige Bro ligesom de andre opstillede kunstværker langs kysten kun skulle være midlertidig, og den blev da også nedtaget umiddelbart efter afslutningen af udstillingen. 

Der opstod dog hurtigt et folkekrav om at få broen tilbage som en permanent installation. Byrådet i Aarhus besluttede derfor i 2017 at bevilge de to millioner kroner til genopførslen af broen i en mere holdbar udgave, samt de 150.000 krone som det koster årligt at pille broen ned om efteråret og stille den op igen om foråret. Indvielsen af broen blev holdt 22. juni samme år, og den blev i den forbindelse for første gang brugt til en vielse.

Aarhus tilbyder borgerlige vielser ved en række af byens mest kendte seværdigheder - heriblandt altså ved Den Uendelige Bro. Parrene kan selv vælge, om vielsen skal ske inde på stranden ved broen, inde i midten af broen eller på broen ude i vandet.

Den Uendelige Bro har en diameter på 60 meter og en omkreds på 188 meter. Til at lave det 2,4 meter brede dæk hele vejen rundt er der brugt 4 km vejrbestandige lærkeplanker, og til at holde det hele oppe er der i alt banket 333 meter rør ned i havbunden.

Skulptur beskrivelse 
I forbindelse med Den Uendelige Bro er der opstillet en informationstavle med baggrundsinformation. Denne tavle indeholder følgende tekst:Idéen

Et cirkelslag på kystlinjen skaber en bevægelse, der ændrer perspektivet på omgivelserne og inviterer til både fællesskab og fordybelse. Der er ingen begyndelse og inden ende kun horisonten, bevægelsen og det rum som skabes mellem mennesker.

Historien

Fra 1896 til 1940 sejlede dampskibe passagerer fra Aarhus Havn til skovene nord og syd for byen. Langs kysten lå flere anløbsbroer ved små traktørsteder, hvor man tog ud for at more sig. Dampskibene forbandt byen, bugten og det karakteristiske skovlandskab som giver byen sin særlige identitet.

Landskabet

Den Uendelige Bro reetablerer kontakten mellem kystlandskabet og bugten på det historiske sted, hvor anløbsbroen ved Varna Palæet lå. Broen følger landskabets konturer omkring Thors Møllebæk og tangerer det punkt på vandet hvor dampskibene i sin tid lagde til.

Referencer

Kultur i Aarhus
Broer i Danmark
Ragnvald Utne

Ragnvald Utne (født 22. juni 1887, død ukendt år) var en norsk arkitekt. Utne tegnede en række stationsbygninger, mens han arbejdede for NSB Arkitektkontor: Sandvika (ny bygning opført 1919, nedrevet), Lunde (sammen med Gudmund Hoel, opført 1920), Asker (ny bygning opført 1921, nedrevet 1957), Bø (sammen med Gudmund Hoel, opført 1922), Svenseid (sammen med Gudmund Hoel, opført 1922), Skien (sammen med Gudmund Hoel og Gerhard Fischer, opført 1920) og Høvik (ny bygning opført 1920, nedrevet 2013).

I 1920 udvandrede han til Argentina, hvor han fortsatte sit virke som arkitekt.

Noter

Litteratur 
 
 Aasmund Dahl (red.): NSBs bygningsregistrering (flere bind om div. banestrækninger)

Arkitekter fra Norge
Mannfjorden

Mannfjorden (lulesamisk: Spællá) er en arm af Tysfjorden i Nordland  fylke i Norge. Den går omkring  13 kilometer mod sydøst til den affolkede bebyggelse Mannfjorden.

Fjorden har indløb mellem bebyggelsen Tørrnes (Durrá) i nord og Tjårrnes (Tjårro) i syd og går i østlig retning til Kvassvikodden, hvor den svinger mod syd. Mellem indløbet og odden ligger Kvassvika (Gárjjelluokta) på sydsiden. Ved Eidneset svinger fjorden igen i østlig retning ind mod fjordbunden. På østsiden af fjorden går den store Muskvika ind mellem Forneset og Muskeneset. Inderst i vigen  ligger gården Musken (Spællámåsske) ved udløbet af Muskvikelven. 

Gårdene langs Mannfjorden er i dag affolket. Der er ingen vej- eller rutegående bådforbindelser i eller langs fjorden.

Nær fjordbunden ligger det  ca. 975 hektar store Mannfjordbotn naturreservat

Kilder og henvisninger 

 Praktverk om stedsnavn i Mannfjorden . Lokalavisa Nord-Salten 15. nov. 2009 –  Besøgt 19.02.2012.

Fjorde i Nordland
Tysfjord
Cykling under sommer-OL 2020 – Omnium (damer)

Damernes omnium ved sommer-OL 2020 bliver afholdt i Izu Velodrome den 8. august 2021.

Deltagende ryttere 
Der kvalificeres i alt 13 ryttere fra den særlige OL-rangliste, der opgøres i perioden 2018 – 2020, til at deltage i omnium. Samtidig er der åbnet mulighed for, at de 8 ryttere, der er kvalificeret til parløb også kan stille op i omnium. Der er dog visse forudsætninger, herunder at hver nation kun kan deltage i omnium med én rytter. Dette betyder, at der samlet kan være maksimum 21 ryttere i konkurrencen.

Format 
Formatet for omnium er ændret ved sommer-OL 2020. Antallet af del-discipliner er reduceret fra seks til fire. Samtidig indføres der én ny del-discipliner. Det fastholdes dog, at der bliver opnået points efter placeringen i de første tre del-discipliner. Der bliver givet 40 points til vinderen, 38 points til nr. to, 36 points til nr. tre og så videre nedad. Disse akkumulerede points er udgangspunkt ved den sidste del-discipliner Pointløb, hvor optjente points blev lagt til, eller trukket fra rytternes samlede points. Vinder af Omnium disciplinen er den rytter med flest points efter pointløbet. 
De enkelte del-discipliner i konkurrencen er:
 Scratch: Samlet start, hvor der kan tages omgange og vinderen er den første der fuldfører 10 km.
 Udskilningsløb: Sidste rytter i de indlagte spurter udskilles indtil kun vinderen er tilbage.
 Tempoløb: Samlet start, hvor den førende rytter får points hver omgang. Der køres i alt 7,5 km.
 Pointløb: Samlet start, hvor der kan tages omgange og points over 20 km.

Tidsplan 
Nedenstående tabel viser tidsplanen for afvikling af konkurrencen:

Samlet resultat 

SC: Scratch. TL:  Tempoløb. UL:  Udskilningsløb. PL:  Pointløb.

Resultater del-discipliner

Scratch

Tempoløb

Udskilningsløb

Pointløb

Referencer

Eksterne henvisninger 
 https://www.uci.org/olympic-games/track-cycling
 https://tokyo2020.org/en/games/schedule/olympic/20200806_CTR.html

Omnium (damer)
Aeroflot Flight 1492

Aeroflot Flight 1492 var en planlagt russisk indenrigsflyvning fra Sheremetyevo International Airport i Moskva til Murmansk Airport i Murmansk. Ruten blev den 5. maj 2019 betjent af et fly af typen Sukhoj Superjet 100, der efter starten rapporterede problemer for derefter at vende tilbage til lufthavnen, hvor flyet nødlandede ca. en halv time efter starten. Ved nødlandingen kollapsede flyets understel og vinger og den bagerste del af skroget brød i brand. 41 af de i alt 78 ombordværende omkom.

Det konkrete hændelsesforløb, der ledte til ulykken er endnu ikke afklaret.

Ulykken 
Flyet lettede fra Sjeremetevo med kurs mod Murmansk kl. 18:02 lokal tid (kl. 15:02 UTC). Efter starten blev flyet angiveligt ramt af et lyn, hvorefter flyets piloter stoppede opstigningen i 9.000 fods højde kl. 18:02 lokal tid (kl. 15:02 UTC) og rapporterede tab af radiokommunikation, og herefter sendte nødkald via flyets transponder og returnerede herefter til Sjerementevo for at nødlande. Flyets piloter forsøgte at lande flyet i Sjerementevo på trods af, at flyets vægt inklusive last og brændstof på dette tidspunkt var 42,6 ton, hvilket er 1,6 ton over den tilladte vægt ved landing. Flyets første landingsforsøg mislykkedes. Under det andet forsøg ramte flyet landingsbanen med stor kraft (+2.55G "hoppede" et par meter op igen, inden flyet ramte igen ramte landingsbanen med endnu større kraft (+5.85G), hvorefter flyet igen gik i luften (ca. 7-8 meter op), inden flyet ramte jorden igen for tredje gang. Flyet ramte jorden for tredje gang med en kraft på mere end +5G, hvorefter landingsstellet kollapsede, og vinger og den bagerste del af skroget brød i brand.

Flyet udbrændte. Ruslands myndigheder har oplyst, at der var 5 besætningsmedlemmer og 73 passagerer ombord på flyet, hvoraf 41 omkom ved ulykken, heraf ét besætningsmedlem.

De to sorte bokse er blevet fundet. Den ene (CVR indeholdende kommunikation) er i god behold, men den anden (FDR indeholdende data om flyvningen) er beskadiget af den voldsomme varme i forbindelse med branden. Der pågår udlæsning af data fra de sorte bokse.

Flyet 
Flyet var en russisk Sukhoj Superjet 100-95 med registreringsnummer RA-89098 og serienummer (MSN) 95135. Flyet fløj første gang i 2017.

Undersøgelse og årsag 
De russiske myndigheder har åbnet en undersøgelse af årsagerne til ulykken.

Referencer

Eksterne henvisninger 

 Aeroflot confirms engine fire on flight SU1492 Moscow-Murmansk 05 May 2019
 Flightradar24 data regarding Aeroflot flight 1492

Flyulykker og -hændelser i 2019
Moskva
Sukhoj
Aeroflot
Flyulykker og -hændelser i Rusland
Carl Benjamin

Carl Benjamin (født ca. 1979) er en britisk politisk kommentator, anti-feminist, polemiker, og Youtuber med online pseudonymet Sargon of Akkad. Han stiller op som kandidat for UK Independence Party (UKIP) for Europa-Parlamentets i Sydvest England valgkreds i forbindelse med 2019 valget.
Benjamin blev fremtrædende i forbindelse med GamerGate-kontroversen. Han har siden Gamergate dækket emner såsom identitetspolitik, alt-right, venstreekstremisme, Brexit, politisk korrekthed og ikke vestlig indvandring til Storbritannien og Europa.

Referencer 

Personer fra Storbritannien
Islamkritikere
Youtubere fra England
FC St. Gallen

FC St. Gallen 1879 (Fussballclub St. Gallen 1879 ) er en schweizisk fodboldklub baseret i St. Gallen. Klubben spiller for øjeblikket i den schweiziske Super League 2018-2019.

Historie 

FC St. Gallen blev grundlagt den 19. april 1879 og er den ældste klub, der stadig eksisterer i schweizisk fodbold. Holdet har dog haft relativt lidt succes i forhold til andre klubber. På trods af at St. Gallen vandt det schweiziske mesterskab to gange i 1903-04- og 1999-00-sæsonerne, har holdet for det meste været midt på rækken. I løbet af det sidste årti aftog klubbens styrke gradvist, og det resulterede i sidste ende i at de blev en yo-yo-klub. St. Gallen rykkede ned i Challenge League to gange efter 2007-08 og 2010-11-sæsonerne. St. Gallen har i de seneste år set en bemærkelsesværdig stigning i præstationerne og har nu fastholdt sig som en af Schweiz' bedre klubber.

I 2016 blev FC St-Gallen medlem af den eksklusive Club of Pioneers, som Schweiz' ældste fodboldklub.

Stadion 
FC St. Gallen spiller deres hjemmespil på kybunpark. Stadionet har en kapacitet på 19.694 og er lokaliseret i vestsiden af byen. Stadionet erstattede det tidligere Espenmoos stadion i øst.

Referencer

Eksterne henvisninger 
 Official Website  

Fodboldklubber i Schweiz
Etableret i 1879
Den Tyske Forening For Det Nordlige Slesvig

Den Tyske Forening For Det Nordlige Slesvig (tysk: Deutscher Verein für das nördliche Schleswig), var en tysk nationalistisk forening, dannet i 1890 med det formål at det pleje det tyske sindelag, og bevare og fremme tyskheden i Nordslesvig/Sønderjylland. Foreningen blev oprettet som en tysk reaktion på den stigende organisering af områdets danske befolkning og forsøgte at presse den preussiske regering til at føre en hårdere kurs over for landets danske mindretal. 

I 1901 stod foreningen bag bygningen af et 45 meter højt granittårn opført som mindesmærke med en statue af den preussiske rigskansler Otto von Bismarck på Knivsbjerg, Nordslesvigs højeste punkt. Det 97 meter høje bakkedrag Knivsbjerg ligger ved Genner mellem Aabenraa og Haderslev. For mange dansksindede var det en provokation, og i 1945 lige efter 2. verdenskrig blev tårnet sprængt af danske modstandsfolk. Knivsbjerg er stadig samlingssted for tysksindede nordslesvigere.

Noter 

Sønderjyllands historie
Kultur i Sønderjylland
Ester (bibelsk person)

Ester er en jødisk kvinde som beskrives i Esters Bog i Det Gamle Testamente. Hun var gift den persiske konge Ahasverus som ofte bliver identificeret som Xerxes 1. som regerede 486-465 f.v.t.

Det fortælles i Esters Bog at Ahasverus var gift med Vashti, men besluttede sig for at få en ny dronning fordi hun var ulydig. Ester blev valgt for sin skønhed, og hun vandt Ahasverus' yndest. Esters fætter Mordokaj fornærmede Ahasverus' rådgiver Haman ved ikke at kaste sig på knæ for ham, og Haman fik tilladelse af kong Ahasverus til at udrydde alle jøder i riget. Med Esters hjælp blev planen afværget.

Den jødiske helligdag purim er en fejring af at udryddelsen af jøderne blev undgået.

Referencer

Eksterne henvisninger 

Personer i Det Gamle Testamente
Bayerns Internationale Tennismesterskaber 2019

Bayerns Internationale Tennismesterskaber 2019 var en tennisturnering, der blev spillet udendørs på grusbaner i MTTC Iphitos i München, Tyskland i perioden 29. april - 5. maj 2019. Det var den 104. udgave af Bayerns Internationale Tennismesterskaber, og turneringen var del af ATP Tour 2019 i kategorien ATP Tour 250. På grund af et navnesponsorat blev turneringen afviklet under navnet BMW Open by FWU.

Herresingletitlen blev vundet af Cristian Garín, som i finalen vandt med 6-1, 3-6, 7-6(1) over Matteo Berrettini, og som dermed vandt sin karrieres anden ATP-titel efter at han tidligere på sæsonen havde vundet U.S. Men's Clay Court Championship. Den 22-årige chilener var i gang med sin første sæson på fuld tid på ATP Tour og opnåede med de to turneringssejre sit egentlige gennembrud. Han havde imidlertid i kvartfinalen været tæt på exit mod topseedede Alexander Zverev og afværgede to matchbolde på vej til sejren på 6-4, 5-7, 7-5.

I herredoublerækken sejrede Frederik Løchte Nielsen og Tim Pütz i deres første turnering som makkere efter finalesejr på 6-4, 6-2 over Marcelo Demoliner og Divij Sharan. Det dansk-tyske par havde i semifinalen bl.a. afværget to matchbolde, da de vendte 3-8 i afgørende sæts match tiebreak til 11-9 efter at have vundet kampens sidste fire point. Løchte Nielsen vandt dermed sin tredje doubletitel på ATP Tour men den første siden han vandt Chennai Open 2014 sammen med Johan Brunström. For Pütz var sejren karrierens anden ATP-titel efter at han havde vundet sin første titel i Stuttgart i 2018 med Philipp Petzschner som makker.

Præmier 

Den samlede præmiesum for turneringen androg € 524.340, hvilket er en stigning på 4,6 % i forhold til året før.

Herresingle

Hovedturnering 

I hovedturneringen deltog 28 spillere, der var fordelt på:
 21 spillere, der havde kvalificeret sig i kraft af deres placering på ATP's verdensrangliste pr. 18. marts 2019 (seks uger før turneringens start).
 3 spillere, der havde modtaget et wildcard (markeret med WC).
 4 spillere, der kvalificeret sig til hovedturneringen fra kvalifikationsturneringen (markeret med Q).

Resultater

Kvalifikation 

Kvalifikationen havde deltagelse af 16 spillere, der spillede om de sidste fire ledige pladser i hovedturneringen. To af de 16 spillere deltog på grundlag af et wildcard.

Følgende spillere kvalificerede sig til hovedturneringen:

Ingen spillere gik videre til hovedturneringen som lucky loser.

Resultater

Herredouble 

Turneringen havde deltagelse af 16 par, der fordelte sig på:
 14 par, der havde kvalificeret sig i kraft af deres placering på ATP's verdensrangliste.
 2 par, der havde modtaget et wildcard (markeret med WC).

Resultater

Eksterne henvisninger 
 ATP Tour Results Archive - Munich 2019

Noter 

Bayerns Internationale Tennismesterskaber
ATP Tour 2019
Nedkastningssted

Nedkastningssteder eller modtagepladser er lokaliteter hvor fly kan nedkaste forsyninger og folk med faldskærm.

I Danmark var det lokaliteter hvor allierede fly kunne nedkaste våbencontainere med faldskærm under besættelsen. Kravet til sådanne var at de skulle være let at finde for flybesætningerne; et kendingsmærke i nærheden, f.eks. en sø var en fordel. Stederne måtte ikke ligge for tæt på beboelse eller på de tyske installationer.

Selve nedkastningspladsen skulle være åben, så faldskærmene ikke hang fast i træer eller lignende, en skov ud til pladsen var en fordel, så modtageholdet kunne holde sig skjult.

Antallet af modtagepladser i Danmark blev af modstandsbevægelsen opgjort til ca. 400. Dog kom ikke alle pladser i brug.

Referencer 

 Sådan så våbennedkastninger ud under krigen filmklip

2. verdenskrig
Borbjerg Plantage

Borbjerg Plantage er en plantage, der ligger cirka 15 km øst for Holstebro i Holstebro Kommune, Vestjylland, på begge sider af primærrute 16. Plantagen er på ca. 1175 ha og ligger gennemsnitligt i 40 m højde, højest mod nord. Den ligger yderst på randmorænen fra den seneste istid og den nordligste del af Karup Hedeslette. Syd for plantagen ligger Feldborg Sønderskov.

Naturen 
Der findes ud over skovområderne sletter, tre små kunstige søer og en smule mose.

Dyr 
Skoven er udlagt som kerneområde for kronhjorte.

Planter 
Plantagen indeholder blandingsskov med nåletræer i form af sitkagran, rødgran og douglasgran samt løvtræer som bøg og eg. Der arbejdes på at sikre en andel af løvtræer på 30 %.

Rekreativ anvendelse 
Plantagen er ikke umiddelbart publikumsvenlig, idet der ikke findes anlagte vandrestier. Der findes en primitiv lejrplads i en nedlagt grav fra råstofudvinding. Der findes en indhegnet hundeskov i den nordvestlige del af plantagen.

Referencer 

Skove i Holstebro Kommune
National Hockey League 2006-07

NHL 2006-2007 var den 89. sæson i NHL. Grundserien startede den 5. oktober 2006 og afsluttedes den 8. april 2007. Slutspillet om Stanley Cup begyndte den 11. april 2007 og afsluttedes den 7. juni 2007 hvor finaleserien blev vundet af Anaheim Ducks over Ottawa Senators med 4-1 i kampe.

For første gang nogensinde var ingen af de to Stanley Cup-finalister fra året før – Carolina Hurricanes og Edmonton Oilers – med i slutspillet.

Det var også i denne sæson at Frans Nielsen og Jannik Hansen som de to første danskere nogensinde debuterede i NHL.

Eastern Conference 
 Grøn = I slutspillet
 Gul = divisionsvindere
 Orange = conferencevindere
 Rød = Vinder af Presidents' Trophy

K = Kampe, V = Vundet, T = Tabt, OT = Tabt efter overtid/straffeslag, M+ = Mål for, M- = Mål imod, P = Point

Western Conference

Stanley Cup slutspil

Pointligaen 

K = Kampe; M = Mål; A = Assist; P = Point; +/– = plus/minus; Udv. = Udvisningsminutter

Bedste målmænd  

K = Kampe; TOI = Tid på isen (minutter); V = Vundne kampe; T = Tabte kampe; OTT = Tabt i overtid/straffeslag; GA = Goals Against (Mål imod); SO = Shutouts; SVS% = Redningsprocent; GAA = Goals Against Average (mål imod gennemsnit)</small>

NHL trofæer og priser

Noter 

NHL-sæsoner
Ishockey i 2006
Ishockey i 2007
Adriano Baffi

Adriano Baffi (født 7. august 1962 i Vailate) er en italiensk forhenværende cykelrytter, og nuværende teknisk direktør for holdet .

Som aktiv rytter vandt han mange løb på landevej, og var professionel fra 1985 til 2002. På banen kørte han om vinteren seksdagesløb, hvor det i alt blev til 11 sejre. I 1991 blev han nummer tre ved Københavns seksdagesløb sammen med sin daværende holdkammerat fra Ariostea, Rolf Sørensen.

Eksterne henvisninger 

 

Mandlige cykelryttere fra Italien
Josef Kristen

Josef „Jupp“ Kristen (født 28. januar 1960 i Köln) er en tysk forhenværende cykelrytter. Hans foretrukne disciplin var banecykling, hvor han har vundet medaljer ved EM og VM.

I 1982 blev vandt han sølv ved europamesterskaberne i forfølgelsesløb sammen med Gert Frank. I 1987 vandt han guld med Roman Hermann.

Fra 1981 til 1987 vandt han seks seksdagesløb i 76 starter, men ved Københavns seksdagesløb er det kun blevet til én andenplads og to tredjepladser.

Eksterne henvisninger 

 

Personer fra Köln
Mandlige cykelryttere fra Tyskland
Cykling under sommer-OL 2020 – Parløb (damer)

Damernes parløb ved sommer-OL 2020 blev afholdt i Izu Velodrome den 6. august 2021.

Deltagende ryttere 
Der kvalificeres i alt 8 teams fra den særlige OL-rangliste, der opgøres i perioden 2018 – 2020, til at deltage i parløb. Samtidig er der åbnet mulighed for, at 8 teams, der er kvalificeret til holdforfølgelsesløb også kan stille op i parløb. Der er dog visse forudsætninger, herunder at hver nation kun kan deltage i parløb med ét team. Dette betyder, at der samlet kan være maksimum 16 nationer i konkurrencen.

Format 
Formatet for parløb bygger først og fremmest på, at hvert team består af to ryttere. Den ene rytter konkurrerer mod de øvrige deltagere, mens den anden rytter kører langsomt rundt indtil der afløses. Herefter er det den anden rytter, der konkurrer mens den første rytter kører langsomt og hviler. Næste gang teamets ryttere mødes afløses der igen. Der køres i alt 30 km og hver 10 omgang spurtes der. Her gives der points til de førende ryttere over stregen og de fire første får henholdsvis 5, 3, 2 og 1 point. Såfremt et team kører en hel omgang forud vinder de en runde og tildeles 20 points. Vinderen er det team, der i alt har opnået flest points.

Tidsplan 
Nedenstående tabel viser tidsplanen for afvikling af konkurrencen:

Resultat

Referencer

Eksterne henvisninger 
 https://www.uci.org/olympic-games/track-cycling
 https://tokyo2020.org/en/games/schedule/olympic/20200806_CTR.html

Parløb (damer)
Wilfried Peffgen

Wilfried Peffgen (født 1. oktober 1942 i Köln, død 9. maj 2021 ) er en tysk forhenværende cykelrytter. Hans foretrukne disciplin var banecykling, hvor han har vundet medaljer ved EM og VM, mens det også er blevet til sejre på landevejen.

Ved Sommer-OL 1964 blev han nummer seks i linjeløb på landevej, og i 1967, 1969, 1972 og 1973 deltog han i Tour de France. Han vandt i 1972 guld ved de tyske mesterskaber i landevejscykling.

Han havde 188 starter ved seksdagesløb hvor det blev til 16 sejre, 41 andenpladser og 29 tredjepladser. Ved Københavns seksdagesløb blev det til andenpladsen i 1976, 1977 og 1978.

Eksterne henvisninger 

 

Personer fra Köln
Mandlige cykelryttere fra Tyskland
Marie Davidsen

Marie Skurtveit Davidsen (født 20. august 1993) er en norsk håndboldspiller, som spiller i den rumænske hovedstadsklub CSM București og Norges kvindehåndboldlandshold.

Davidsen fik sin officielle debut på det norske A-landshold, den 2. marts 2022 mod . Hun blev også udtaget til EM i kvindehåndbold 2022, der blev hendes første A-slutrunde.

Referencer

Eksterne henvisninger 

Håndboldspillere fra Norge
Personer fra Bergen